Star Wars: Battlefront II

Star Wars: Battlefront II er et førstepersonsskytespill for Xbox, PlayStation og PC. Spillet er fra den tredje filmen. Man kan spille som menneske, clone trooper, eller en jedi.

Banene i spillet har mange kjøretøy, blant annet stridsvogner og scootere fra filmene. Det finnes også rom-baner hvor man kan fly. Man kan også styre jedi, sith og andre skikkelser fra Star Wars. I Battlefront II kan spillere også slåss i verdensrommet, og delta i kamp mellom forskjellige skip. Spilleren må sabotere fiendens skip ved å skyte på vitale systemer, eller til fots ved å lande inni fiendens hangar. Det er til sammen 18 oppdrag, hvorav fire er valgfrie oppdrag i verdensrommet.

 Handlingsreferat 
Spillet blir fortalt som en selvbiografi etter en ukjent og navnløs klonesoldat som forteller om de mange slagene som medlem av 501. legion. Opprinnelig en del av republikkens store hær, blir 501. Legion først utplassert under Slaget ved Geonosis i begynnelsen av klon-krigen, hvor de skal slå til mot en separatist-utpost okkupert av kamp-droider. I løpet av de neste tre årene viser legionen seg som en av de aller mest effektive legionene i hele klone-hæren, og får tildelt viktige oppdrag i løpet av hele konflikten. Etterpå blir legion en del av den keiserlige hæren som Darth Vaders personlige legion, og de får raskt kallenavnet "Vader's Fist" på grunn av deres effektivitet.

Oppdragene deres inkluderer blant annet å tvinge frem et regime-skifte over Naboo ved å drepe dronningen, ødelegge en fabrikk som produserer droider på Mustafar som ble reaktivert av Gizor Delso, og eliminere en ny rekke useriøse kloner ved hjelp av dusørjeger Boba Fett. Men produksjonen av kloner stoppes etter hvert opp, og troppene erstattes av stormtropper. 501. Legion er fremdeles en av veldig få keiserlige legioner som hovedsakelig består av tidligere klon-tropper. Omtrent nitten år etter avslutningen av klon-krigene er imperiet godt etablert i asken til den tidligere republikken. Galaksen lever tilsynelatende fredelig, og 501. Legion blir stasjonert på Death Star. Men under deres overvåkning forsøker en gruppe opprørsfanger å stikke av fra et av deres fengsel.

 Mottagelse 

Battlefront II ble generelt godt mottatt. I gjennomsnitt fikk PlayStation 2-versjonen de beste anmeldelsene, med 84,39 % på GameRankings og 84 av 100 hos Metacritic. Xbox-versjonen fikk lignende anmeldelser, med 83,52 % hos GameRankings og 83 av 100 hos Metacritic. PC- og PSP-versjonene fikk litt dårligere anmeldelser, med 76,6 % og 78 av 100 for PC-versjonen, og PSP-versjonen fikk 70,93 % og 69 av 100 fra GameRankings og Metacritic.

 Referanser 

 Eksterne lenker 


Kategori:Star Wars: Battlefront
Kategori:Dataspill fra 2005
Kategori:Dataspill utviklet i USA

de:Star Wars: Battlefront#Star Wars: Battlefront II
sv:Star Wars: Battlefront#Star Wars: Battlefront II